**Greit å vite:**

| **Når jeg leser …** | **da betyr det …** |
| --- | --- |
| dekke, å | her: å erstatte, betale tilbake et beløp penger |
| forlate, å | å bevege seg vekk fra, dra, reise, gå fra |
| forsikring, en | en økonomisk erstatning ved en ulykke, skade eller død |
| følge med, å | å observere, oppfatte, å sette seg inn i det nye |
| grunn-mur, en | en mur som et hus eller en bygning står på |
| innbo, et | møbler, bøker og andre løse gjenstander i huset ditt |
| oversvømme, å | å sette under vann, vann som flommer over |
| reparere, å | å sette i stand, fikse noe som er ødelagt |
| selskap, et | her: en bedrift som selger forsikringer |
| sjekke, å | å undersøke, kontrollere |
| skade, en | en delvis ødeleggelse |
| sprekk, en | en smal åpning, brist |
| tak-renne, en | en renne langs taket som fanger opp vann |
| tips, et | et godt råd, en nyttig opplysning |
| trygg-het, en | å være trygg, ikke være utsatt for fare |
| uvær, et | et voldsomt vær, mye regn eller vind |

# 626 – Pass på tingene dine

# Klar Tale nr. 34 / 2023

Ekstrem-vær er sjeldent. Ekstrem-vær vær fører til stor fare for liv og verdier. Eksempler er sterk vind, uvanlig styrt-regn eller hete-bølger.

Meteorologer har strenge regler for å kalle noe for ekstrem-vær. Det må være stor sannsynlighet for svært store skader. Eller fare for liv og verdier.

Det blir mer ekstrem-vær. Global oppvarming er en årsak. Det settes ofte nye rekorder for temperatur eller regn. Det ser ut som at været blir mer intenst i framtiden. Styrt-regnet blir enda kraftigere framover. I tillegg ventes flere hete-bølger, også i Norge.

Ekstrem-vær får ulike navn i Norge. Årsaken er blant annet at det blir lettere å få informasjon ut til folket. Meteorologisk institutt har en hemmelig liste over navn. De prøver å unngå navn som kongelige eller andre kjente personer har. Navnene Harald, Sonja, Haakon eller Mette-Marit er ikke på lista. Det er heller ikke Jonas og Erna.

*Kilder: Meteorologisk institutt, VG, NRK.*

# Spørsmål:

# 1: Ekstremværet «Hans» førte til store skader. I hvilket fylke ble det meldt om flest skader?

# 

# Svar:

# 2: Hvilke forsikringer er viktig å ha under ekstrem-vær?

Svar:

# 3: Hva er en innbo-forsikring?

# Svar:

4: Hvilke skader førte ekstrem-været «Hans» til?

# Svar:

# 5: Hvor er Daniel August Fritzman daglig leder?

# Svar:

# 

# 6: Hva er en «topp-forsikring»?

# Svar:

# 

# 7: Hva er det viktigste å være forsikret mot?

# Svar:

# 8: Hva glemmer folk ofte å sjekke på husene sine?

# Svar:

**Oppgave: Sett ordene på rett sted i teksten**

forsikring

avtaler

betale

private

over-svømt

ulykke

koster

ulike

død

kjæle-dyret

Erstatning når noe uventet skjer

Alle kan havne i en **\_ \_ \_ \_ \_ \_**. Forsikring skal erstatte tap når noe uventet skjer. For eksempel ved tyveri, brann i hus, bil-ulykker, natur-skader eller **\_ \_ \_**.

Det finnes mange **\_ \_ \_ \_ \_** typer forsikring. Du kan forsikre huset ditt, bilen din, barna dine og **\_ \_ \_ \_ \_ \_ \_ \_ \_ \_ \_** ditt. Samt mye annet.

Du må **\_ \_ \_ \_ \_ \_** for forsikring. I Norge har vi mange ulike forsikrings-selskaper. Hvor mye forsikring **\_ \_ \_ \_ \_ \_** varierer. Du **\_ \_ \_ \_ \_ \_ \_** en pris med selskapet når du kjøper en **\_ \_ \_ \_ \_ \_ \_ \_ \_ \_**.

Forsikrings-selskapet tar over noe av din risiko. Du får betalt erstatning hvis noe blir ødelagt. For eksempel hvis huset ditt blir **\_ \_ \_ \_ \_ \_ \_ \_ \_ \_**, eller begynner å brenne.

Mennesker har hatt ulike måter å forsikre seg på gjennom tidene. I Norge kom det første **\_ \_ \_ \_ \_ \_ \_** selskapet for livs-forsikring i 1847.

*Kilder: Store norske leksikon, Sparebank 1*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Ukas artikkel finner du her: https://www.klartale.no/norge/2023/08/20/slik-kan-du-gjore-deg-klar-til-nye-ekstremvaer/

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.